ბეიტსის მოტელი (მეოთხე სეზონი)

ბეიტსის მოტელის მეოთხე სეზონი შედგება 10 ეპიზოდისგან. მისი პრემიერა გაიმართა 2016 წლის 7 მარტს A&E-ზე, ხოლო დასრულდა 2016 წლის 16 მაისს. სეზონი ეთერში გადიოდა ყოველ ორშაბათს, საღამოს 9 საათზე (აღმოსავლეთის დროით). სერიალი აღწერილია, როგორც 1960 წელს გადაღებული ფილმის, ფსიქოს თანამედროვე პრიკველი. სიუჟეტში ნორმან ბეიტსისა და დედამისის, ნორმა ბეიტსის ცხოვრებაა ასახული, რომელიც ჰიჩკოკის ფილმში ნაჩვენებ მოვლენებამდე ხდება. მოქმედება ვითარდება თეთრი ფიჭვის ყურეში, ორეგონში.

სეზონმა კრიტიკოსებისგან დიდი აღიარება მოიპოვა და ორჯერ წარდგა პრაიმტაიმ ემის 68-ე პრემიის ნომინაციაზე. სეზონმა ასევე სამჯერ მოიგო ხალხის არჩევანის ჯილდო საუკეთესო სატელევიზიო დრამისა და მსახიობების (ფარმიგა და ჰაიმორი) კატეგორიაში. ბეიტსის მოტელის მეოთხე სეზონმა ეთერში გასვლისას სტაბილური რეიტინგები შეინარჩუნა, საპრემიერო ეპიზოდს ჯამში 1,55 მილიონი მაყურებელი ჰყავდა, ხოლო საფინალოს - 1,50 მილიონი. სეზონი Blue-ray-სა და DVD-ზე 2016 წლის 18 ოქტომბერს გამოვიდა.

მსახიობები და პერსონაჟები

მთავარი

 ვერა ფარმიგა — ნორმა ლუის ბეიტსი
 ფრედი ჰაიმორი — ნორმან ბეიტსი
 მაქს ტირიოტი — დილან მასეტი
 ოლივია კუკი — ემა დეკოდი
 ნესტორ კარბონელი — შერიფი ალექს რომერო

მეორეხარისხოვანი
 დეიმონ გაპტონი — ექიმი გრეგ ედვარდსი
 ჯეიმი რეი ნიუმანი — რებეკა ჰემილტონი
 ენდრიუ ჰოვარდი — უილ დეკოდი
 ტერენს კელი — დიკი ბოლტონი
 რაიან ჰერსტი — ჩიკ ჰოგანი
 მარშალ ელმანი — ჯულიან ჰოუ
 კელი-რუტ მერსიე — ექთანი პენი
 ალიია ო'ბრაიენი — რეჯინა
 კარინა ლოგი — ოდრი ელისი
 ფიონა ვრუმი — ვიკი მონრო
 კრეიგ ერიკსონი — ჰოვარდ კოლინზი
 ანიკა ნონი როუზი — ლიზ ბაბიტი
 ლუის ფერეირა — ექიმი გაინენი
 დევიდ კაბიტი — სემ ბეიტსი
 ლუკ როსლერი — მცირეწლოვანი ნორმანი

სპეციალური მოწვევით
 კარინ კონოვალი - ექთანი კარა
 კევინ რამი — ბობ პარისი
 კინენ ტრეისი — განერი
 ალექსია ფასტი — ათენა
 ალესანდრო ჯულიანი — ჟურნალისტი
 ლინდსი გინტერი — მაკ დიქსონი
 კენი ჯონსონი — კელებ კალჰუნი
 ჯინა ჩიარელი — ო'სალივანი
 კარმენ მური — გრეის ვეი
 ჯეი ბრაზო — ჯასტინ უილკოკი
 მოლი პრაისი — დეტექტივი ჩემბერსი

წარმოება

ქასთინგი
2015 წლის აგვისტოში TVLine-მა განაცხადა, რომ რაიან ჰერსტი სერიალში ბრუნდებოდა ჩიკ ჰოგანის, მესამე სეზონის მეორეხარისხოვანი პერსონაჟის, როლის შესასრულებლად. 2015 წლის 5 ნოემბერს გავრცელდა ინფორმაცია, რომ გრეგ ედვარდსის, პაინვიუს კლინიკის ექიმის მეორეხარისხოვანი როლისთვის ქასთინგი ტარდებოდა. 2015 წლის 3 დეკემბერს როლისთვის დეიმონ გაპტონი აირჩიეს. 2015 წლის დეკემბრის შუა ხანებში განაცხადეს, რომ ჯეიმი რეი ნიუმანი შეასრულებდა რებეკა ჰემილტონის როლს.

გადაღება
სერიალი გადაღებულია ალდერგროვში, ბრიტანეთის კოლუმბიაში. პირველი სეზონის დაწყებისას, ბეიტსის მოტელის ორიგინალი ნაგებობის ასლი ააშენეს 272-ე ქუჩაზე. 2015 წლის ნოემბრის დასაწყისში ნესტორ კარბონელმა დაადასტურა, რომ მეხუთე სეზონის ერთ-ერთი ეპიზოდის რეჟისორი იქნებოდა. მეოთხე სეზონის ძირითადი გადაღებები დაიწყო 2015 წლის 30 ნოემბერს ვანკუვერში და მიმდებარე ტერიტორიაზე, ხოლო დასრულდა 2016 წლის 6 აპრილს. 2016 წლის 11 თებერვალს სეზონის პირველი ფოტო გასაჯაროვდა, რომელზეც აღბეჭდილი არიან ფარმიგა და ჰაიმორი. 2016 წლის მარტში განაცხადეს, რომ ჰაიმორმა სეზონის მერვე ეპიზოდი დაწერა.

ეპიზოდები

მიღებული შეფასებები

კრიტიკოსთა გამოხმაურება
ბეიტსის მოტელის მეოთხე სეზონმა კრიტიკოსების აღიარება მოიპოვა. ვებ-გვერდ Rotten Tomatoes-ზე სეზონი 17 კრიტიკოსზე დაყრდნობით 100%-იანი დადებითი რეიტინგით შეფასდა.

რეიტინგები
საერთო ჯამში, ბეიტსის მოტელის მეოთხე სეზონს 1,45 მილიონი მაყურებელი ჰყავდა, ხოლო 18-49 წლის მოსახლეობაში მისმა რეიტინგმა 0,6-ს შეადგინა.

 ა  აქ გამოყენებულია Live+3-ის მონაცემები, რადგან Live+7 ხელმისაწვდომი არ არის.

ჯილდოები და ნომინაციები

ბეიტსის მოტელის მეოთხე სეზონი 17 ნომინაციაზე წარდგა და მოიპოვა სამი გამარჯვება.
 წელი ჯილდო კატეგორია ნომინანტ(ებ)ი შედეგი სქოლიო 2016 პრაიმტაიმ ემის 68-ე დაჯილდოება საუკეთესო გადაღება ჯონ ბერტლი   სერიალის საუკეთესო მუსიკა კრის ბეიკონი  ფილმებისა და სატელევიზიო გადაცემების ონლაინ ასოციაციის მე-20 დაჯილდოება სერიალის საუკეთესო მუსიკა   კრიტიკოსთა არჩევანის მე-7 დაჯილდოება საუკეთესო სერიალი ბეიტსის მოტელი   ოქროს დერბის პრემია საუკეთესო დრამატული სერიალი   საუკეთესო წამყვანი მსახიობი მამაკაცი დრამაში ფრედი ჰაიმორი  საუკეთესო წამყვანი მსახიობი ქალი დრამაში ვერა ფარმიგა  ქალთა იმიჯის მე-18 დაჯილდოება დრამატული სერიალის საუკეთესო მსახიობი ქალი   Poppy-ის პრემია დრამატული სერიალის საუკეთესო მსახიობი ქალი   ხალხის არჩევანის 43-ე დაჯილდოება რჩეული მსახიობი ქალი   რჩეული მსახიობი მამაკაცი ფრედი ჰაიმორი  რჩეული დრამა ბეიტსის მოტელი  Fangoria Chainsaw-ის პრემია საუკეთესო ტელემსახიობი მამაკაცი ფრედი ჰაიმორი   საუკეთესო ტელემსახიობი ქალი ვერა ფარმიგა  სატურნის 43-ე დაჯილდოება თრილერის ჟანრის საუკეთესო სერიალი ბეიტსის მოტელი   საუკეთესო მსახიობი მამაკაცი ფრედი ჰაიმორი  საუკეთესო მსახიობი ქალი ვერა ფარმიგა  სიაში მოხმობილია ტელევიზიაში გასვლის თარიღები, ყოველწლიური ცერემონიები კი, როგორც წესი მომდევნო წელს იმართება

რესურსები ინტერნეტში

 „ბეიტსის მოტელი“ — კინოფილმების ინტერნეტ-მონაცემთა ბაზა (ინგლისური)


სქოლიო

კატეგორია:2016 წლის ამერიკული სატელევიზიო სეზონები
სეზონი 4